Bodie
Bodie on kummituslinn Ameerika Ühendriikides California osariigi Mono maakonnas Nevada piiri lähedal. See rajati 1859. aastal kullakaevanduslinnana ja hüljati 1930. aastatel. Tänapäeval on linn üks suurimaid ja paremini säilinud kummituslinnu Ameerika Läänes. Linnas on säilinud 10% algsetest hoonetest. Paljud hooned näevad välja täpselt sellised, nagu elanikud need maha jätsid. Linnas ei ole püsielanikke. Linnas asuvad muuseum ja Bodie State Park. 15. oktoobril 1966 kanti riiklikku ajalooliste paikade registrisse (National Register of Historic Places).